Godine 1980. bio sam posebni izvjestitelj Recorda u okrugu Bergen.
Pratio sam događaje u Hasbrouck Heightsu, Lodiju i New Jerseyju.
Javili su nam za incident u Quality Innu u Hasbrouck Heightsu.
Naravno, morao sam se odazvati.
Žena je vrištala toliko glasno da ju je hotelsko osoblje čulo
i pokucalo na vrata.
Rukom je pokazala znak
onom tko je bio u hodniku.
Osoblje hotela shvatilo je da je u nevolji.
Odmah su pozvali policiju.
On paničari.
Zna da je gotov. Mora izaći.
Pokušava pobjeći niz hodnik.
Došao je policajac iz Hasbrouck Heightsa…
Rekao mu da stane, podigne ruke.
Rekao je: „Ako ne staneš, raznijet ću te.“
Stao je
i sve bacio u hodniku.
Kad su uhvatili počinitelja,
sa sobom je imao ljepljivu traku,
lisičine,
remenje za vezanje,
sedative.
Policija je ispitala Leslie Ann O'Dell. Ispričala je sve što joj je radio.
Optužila ga je seksualni napad.
Kad joj je stavio lisičine i prijetio joj,
bojala se da će je ubiti.
Kad je policija ispitala sumnjivca,
tvrdio je da nije kriv.
Rekao je da je dobrovoljno bila ondje,
tako da nije bilo zločina.
Policiji u New Jerseyju odmah je bilo sumnjivo.
To je isti hotel,
ondje su već ubijene dvije žene.
To je sigurno isti tip.
Policija ga je uhitila
i odvela u svoje sjedište.
OKRUG BERGEN ŠERIFOV URED
Saznali su da se zove Richard Cottingham.
NETFLIXOVA DOKUMENTARNA SERIJA
23. SVIBNJA 1980.
NEW YORK
DAN NAKON UHIĆENJA RICHARDA COTTINGHAMA
U New Yorku je slučaj Torzo ubojice
NEPOZNATA ŽENA
zapeo u slijepoj ulici.
PET MJESECI NAKON UBOJSTAVA DEEDE GOODARZI I NEPOZNATE ŽENE
Nije bilo više informacija…
OSAM DANA NAKON UBOJSTVA JEAN REYNER
…jer istraga
nije dovela do sumnjivaca.
Imajte na umu, početkom osamdesetih
među agencijama nije bilo komunikacije.
Samo nekoliko dana nakon ubojstva Jean Ann Reyner
vlasti u New Yorku
nisu imale pojma da je sumnjivac istog načina izvršenja kao Torzo ubojica
uhićen zbog napada na prostitutku preko rijeke
u New Jerseyju.
OKRUG BERGEN, NEW YORK
Richard Cottingham bio je zatvoren u okrugu Bergen
zbog napada na Leslie Ann O'Dell.
Policija iz Jerseyja mislila je
da je možda serijski ubojica kojeg su tražili
koji je ubio Valerie Street i Maryann Carr u Quality Innu.
Okrug Bergen počeo je sastavljati slučaj,
povezujući ga s prijašnjim zločinima.
Saznali su da Richard Cottingham živi u obližnjem mjestu Lodi,
odmah do Hasbrouck Heightsa,
gdje se nalazio Quality Inn.
Policija je također saznala
da je Maryann Carr oteta
iz istog naselja gdje je živio Richard Cottingham
oko pet godina prije njezine otmice.
U svim su slučajevima rabljene lisičine,
dvije su žrtve zadavljene,
dvije žrtve oko usta imaju tragove ljepila.
Vidimo obrazac.
Bili su uvjereni da tip ima veze s time.
Istražiteljima dosta toga ne ide na ruku.
Nisu imali dovoljno dokaza da pomognu tužitelju.
Ne želite ga samo uhititi, nego i osuditi.
Morate sastaviti čvrst slučaj s vjerodostojnim informacijama,
koristeći se dokazima i izjavama
preživjelih žrtava poput Leslie Ann O'Dell.
Budući da se radi o slučaju serijskog ubojice,
detektivi traže je li se nešto slično dogodilo nekom drugom.
Ako imate druge preživjele,
imate više svjedoka,
a to bi pomoglo utvrditi obrazac onoga što ovaj tip radi i kako to radi.
Kako joj je prišao?
Što je rekao?
Kako je tekla večer?
Kad je pošlo po zlu?
Ove sitnice mogu povezati različite zločine.
Mogu biti ključne.
Istražitelji okruga Bergen
otkrili su mnogo neriješenih slučajeva silovanja i napada
gdje su žrtve pokupili u New Yorku,
doveli u New Jersey i umalo ubili.
22. OŽUJKA 1978.
PRVA PREŽIVJELA
Kad sam se osvijestila,
ležala sam gola u kanalizaciji stambenog naselja.
Noć prije netko joj je prišao u baru u New Yorku.
Počeo je razgovarati sa mnom.
SLUŽBENA IZJAVA
Pitao me što radim sama.
Ponudio joj je piće.
Pitao me prostituiram li se.
Rekla sam mu da sam konobarica.
Stavio joj je drogu u piće i pozlilo joj je.
Izašla je iz bara, slijedio ju je, ponudio prijevoz.
Ušla je u auto
i začas su se vozili prema New Jerseyju.
Gubila sam svijest.
Kad je došla k svijesti,
imala je jak ugriz na dojci,
bila je pretučena i seksualno zlostavljana.
Probudila sam se u mraku.
Rekao mi je: „Ne brini se. Živio sam tu.“
12. LISTOPADA 1978.
DRUGA PREŽIVJELA
Kad sam se osvijestila, moj je napadač nestao.
Uzeo je moj nakit.
Jedva sam se micala.
Sve me boljelo.
Noć prije
prostitutki Susan Geiger
netko je prišao blizu Broadwaya.
Pitao me jesam li prostitutka.
Potvrdila sam. Trebao mi je novac.
Zamolio ju je da pođe s njim, ali bila je zauzeta.
Htio je da se nađu sljedeću večer.
Pristala je i došla.
Pozvao me na piće.
Znao je lijep bar, Flanagan's.
Rekao je da radi s računalima i živi u New Jerseyju.
Kad je nasjela, drogirao ju je.
Odveo ju je u New Jersey…
Osjetila sam umor i pospanost.
…gdje ju je napadač ugrizao za grudi i nanio strašne ozljede.
Seksualno je napadnuta.
Susan Geiger ostavljena je da umre,
ali, srećom, preživjela je.
12. SVIBNJA 1980.
TREĆA PREŽIVJELA
Probudila sam se na parkiralištu i nisam imala pojma što se dogodilo.
Noć prije počinitelj ju je primijetio na ulici na Times Squareu.
Imao je debeo svežanj novčanica.
Rekao je da ima 3000 dolara
i da sa mnom želi provesti cijelu noć.
Tip je mahao novcem
i tražio seks.
U baru je inzistirao da pijem s njim.
Stalno mi je dodirivao grudi.
Bio je grub.
Zatim ju je drogirao i odveo u New Jersey…
gdje je prijavila premlaćivanje i seksualni napad.
Svi su slučajevi imali nekoliko sličnosti.
Žrtve pronađene u New Jerseyju
otete su s područja New Yorka
gdje je Richard Cottingham radio u Blue Crossu.
Karen Schilt pronađena je na parkiralištu
stambenog naselja Ledgewood u Little Ferryju.
Ondje je stan imala Maryann Carr
i Cottingham je ondje živio.
Napad na Pamelu Weisenfeld
zbio se par dana prije napada na Leslie O'Dell.
Također, počinitelj ih je drogirao,
a Richard Cottingham imao je sedative.
Sve su ozljede bile slične.
Istražitelji okruga Bergen trebali su da svaka nova žrtva
pokuša identificirati Richarda Cottinghama kao napadača i silovatelja.
Ali katkad je teško.
Prije toga, 1970-ih,
mnoge su se žene bojale istupiti
jer zakon prema žrtvama silovanja bio užasan.
Njujorški zakon bio je jako tegoban.
Ako žena i identificira silovatelja,
ako nemate svjedoka silovanja koji bi bio spreman svjedočiti
i reći: „Vidio sam kako je siluje”,
osuda nije bila moguća.
Ali ako si seksualni radnik,
policajac bi te uhitio
jer si rekao da si seksualni radnik.
New York je u to vrijeme
gušio seksualnu industriju.
MOJA ŽENA KURVA
U središtu pozornosti Ureda za provedbu zakona
jest ukidanje prostitucije.
Dugo su samo žene uhićivane zbog prostitucije.
Muškarci ne,
iako zakon kaže da je nuđenje prekršaj koji ne ovisi o spolu.
Djevojka preuzima sav teret.
Dvostruki standard? Jasno.
U New Yorku sam uhićivana desetke puta.
Muškarci, klijenti, mušterije, kako god ih zvali,
nisu uhićivani.
Krijumčari ili svodnici nisu uhićivani.
U većini slučaja uručen im je poziv na sud i prekršitelj je pušten.
Ali krajem 1970-ih, početkom 1980-ih,
feministički je pokret dobivao na zamahu.
Današnji prosvjednici slavili su rast ženskog pokreta
od grupice angažiranih feministica
do pokreta žena iz svih aspekta života.
Kao rezultat toga,
policija je doživjela mnoge promjene.
Počeli su hvatati muškarce koji sve to rade.
Prema novom zakonu, to je prekršaj.
Nakon uhićenja mušteriji će uzeti otiske,
fotografirat će ga i zatvoriti u ćeliju do saslušanja.
-Što mislite o tom zakonu? -Pošteno je.
Ali muškarac sam, pa sam pomalo i pristran.
Ali pošteno je ako želite smanjiti promet na Times Squareu.
Zakon treba biti isti za sve.
I za žene i za muškarce.
Ženski pokret omogućio je
da žene sad mogu
i trebaju odrediti pristanak na seks.
Mijenjali su se zakoni o silovanju.
Žene su shvatile da ono što im se događalo
nije bilo u redu.
Počele su se zauzimati za sebe,
a zločini silovanja više se nisu mogli pomesti pod tepih.
POLICIJA
U okrugu Bergen
ove druge žrtve
koje je također napao Richard Cottingham
smatrale su da je pravi trenutak
da istupe i ispričaju svoju priču
o tome što im se dogodilo i da će ih poslušati.
Javile su se
i pokušale identificirati tipa koji ih je napao.
Međutim, prije prepoznavanja
Cottingham je obrijao brkove
i izgledao kao potpuno druga osoba.
Htio je spriječiti identifikaciju.
Iskreno, da nisam policajac, i ja bih ga teško prepoznao.
Izgledao je posve drukčije.
Ali Susan Geiger, Pamela Weisenfeld i Karen Schilt
mogle su identificirati Richarda Cottinghama.
Sad su u New Jerseyju
mediji izvještavali o Richardu Cottinghamu kao osumnjičenom
za žrtve u okrugu Bergen.
MUŠKARAC UHIĆEN ZBOG SEKSUALNOG NAPADA I MOGUĆIH UBOJSTAVA
Njujorška policija ubrzo je vidjela
da se piše o Richardu Cottinghamu.
NEPOZNATA ŽENA
Otkrili su sličnosti između dvaju slučajeva
i pomislili
da je Richard Cottingham možda Torzo ubojica s Times Squarea.
To je rasvijetlilo slučaj.
Detektivi sad rade zajedno.
Razgovaraju, surađuju,
sve istražuju, sve uspoređuju,
slažu slučajeve.
Tužiteljstvo okruga Bergen zatražilo je nalog za pretres
kuće Richarda Cottinghama.
Kad su ušli u njegovu kuću u Lodiju u New Jerseyju,
istražitelji su otkrili privatnu sobu u njegovoj kući.
Bilo je to veliko otkriće.
Bila je to soba u podrumu kuće.
Mogao je otići onamo, zaključati vrata i biti sam,
daleko od supruge koja je zatražila razvod.
Svima se zavrtjelo od onoga što su pronašli.
Imao je pornografske slike,
ljepljive trake,
knjige o sadomazohizmu.
Pronašli su žensku odjeću, torbice…
U toj je sobi imao trezor.
Sef u kojem je držao stvari.
Pronašli su ključ
stana Maryann Carr, do kojeg nije mogao doći
da nije bio s Maryann Carr.
ŠERIFOV URED
Našli su koalu. Pripadala je Valerie Ann Street.
Policija je otkrila takozvanu „sobu za trofeje“.
Trofej je dokaz uspješnog lova.
I gle čuda, ondje je bio lančić
Jean Ann Reyner,
žrtve pronađene u hotelu Seville.
Isti lančić s njezine fotografije uhićenja.
Odjednom su imali dokaze koji povezuju tipa
koji je mučio i ubijao žene u Bergenu u New Jerseyju
sa slavnim Torzo ubojicom iz New Yorka.
Kula od karata Richarda Cottinghama
počela se urušavati.
Prošle zime dogodilo se nekoliko surovih ubojstava navodnih prostitutki.
Ubojstva zasad nisu riješena.
Ali slučaj je sad možda rasvijetljen.
Sumnjivac je 33-godišnji Richard Cottingham,
informatičar iz Lodija.
Cottingham je pritvoren uz jamčevinu od 350 000 dolara
zbog veze s ubojstvom navodne prostitutke
u Quality Innu u Hasbrouck Heightsu u New Jerseyju.
Kad sam došao na posao…
i čuo da je Richie uhićen u New Jerseyju,
svi smo bili šokirani.
Čuli smo za sve više ubojstava.
Ne samo za ubojstva,
nego i komadanje tijela i slično.
Bilo je užasno.
Kad nam je pričao o prostitutkama
i kako ih je mamio u New Jersey, nije spominjao da im je činio nažao.
Nitko ga nije prijavio… Nismo znali što izvodi.
Znamo samo što nam je govorio.
Kako su prolazili dani, kad je šok popustio,
nakon što me policija ispitala,
sinulo mi je.
Dijagram koji mi je nacrtao…
Ne mogu objasniti zašto sam ga zadržao.
Bio je ondje,
s hrpom sranja u ladici.
Dao sam im ga.
Htio sam da nadrapa.
Devetnaest optužbi čeka Richarda Cottinghama,
34-godišnjeg informatičara iz Lodija u New Jerseyju.
Glavna optužba je za ubojstvo Valerie Ann Street, 19-godišnje prostitutke
koju je Cottingham navodno pokupio u New Yorku
4. svibnja 1980.
Popis optužbi dug je kao ruka.
U New Jerseyju je optužen za davanje štetne tvari,
posjedovanje nezakonitih recepata, lijekova.
Za posjedovanje noža.
I, naravno, silovanje, otmicu i napad
na Leslie O'Dell, Susan Geiger, Karen Schilt,
otmicu Pamele Weisenfeld
i ubojstvo Valerie Street.
Možda ću zvučati tašt,
ali pratio me ugled najboljeg odvjetnika,
ne samo u okrugu Bergen nego i u sjevernom Jerseyju.
Svaki put kad bi u novinama pisao članak o značajnom zločinu u okrugu,
čekao bih poziv.
Sjećam se prvog kontakta s gđom Cottingham.
Odmah je rekla:
„G. Conway, uputili su me na vas da zastupate mog sina.
Nije učinio ništa loše.”
G. Cottingham bio je toliko odlučan da dokaže svoju nevinost
da je ustrajao na suđenju.
19. SVIBNJA 1981.
PRVO SUĐENJE
Povijesno je ovo suđenje zanimljivo
jer je jedno od prvih, po mojim saznanjima,
na kojem su predstavljeni dokazi o „potpisu“ optuženoga.
Dennis Calo, tadašnji tužitelj,
tvrdio je
da su Cottinghamov potpis bili otmica, vezanje lisičinama,
lijepljenje trake preko usta,
sakaćenje.
Prošao bi nožem po tijelu žena
kako bi ih doveo u stanje straha.
Potpis je isti, iako je način izvršenja drukčiji.
Jedna je žrtva izbodena, druga zadavljena.
Neke su pronađene vani,
a druge unutra.
Drukčije je počinio te zločine,
ali potpis je isti.
To je za tadašnje vrijeme bilo vrlo napredno.
Tužitelj je na svjedočenje pozvao brojne preživjele žrtve.
To je bilo ključno.
Nejasno se sjećam opeklina na grudima.
Jako me boljelo.
SVJEDOČENJE KAREN SCHILT
Osjećala sam se mrtvom.
Rekao je da ću platiti što sam kurva, kao i ostale.
Učinim li nešto što ne želi,
ubit će me.
Bila sam u hotelskoj sobi.
Probudila sam se dok me tukao crijevom i dok me grizao.
Jim.
Rekao je da se zove Jim.
Ime ništa nije značilo.
Tužitelj bi pitao: „Vidite li čovjeka koji vas je napao?”
„Da. Eno ga.“
Tužitelj je predstavio forenzičke dokaze.
Na primjer, nakit
koji je oduzet žrtvama
i bio u njegovu posjedu,
i otiske prstiju.
U slučaju ubojstva Valerie Street
počinitelj je ostavio otisak na lisičinama.
Nisu otkrili komu taj otisak pripada
dok nisu uhitili Richarda Cottinghama.
Richard Cottingham svjedočio je u svoju obranu.
Branio se riječima: „Nisam to učinio”.
GLAS R. COTTINGHAMA
Većina se toga nije tako dogodila.
Policija je najkorumpiranija na svijetu.
Podmetnut će vam dokaze.
Skrivat će dokaze koji vam idu u prilog.
Poslije je rekao:
„Stavili ste moj otisak na te lisičine
kad ste mi stavljali ruke iza leđa.
Tako ste dobili otisak.“
Kad je policija našla sobu,
predstavili su to kao da su uspomene na žrtve.
„Nakit koji ste našli
može se kupiti u Ulici Canal. To je slučajnost.“
Nije se slagao sa ženom,
pa je često bio s damama noći.
Bio sam loš muž.
Volio sam noćni život.
Svaku sam večer izlazio sa ženama.
Rekao je da bi htjele neobičan seks.
U tome je uživao i to je plaćao.
Leslie Ann O'Dell dopustila mu je da čini ono što joj je učinio.
Pogledajte slike s njezina mjesta zločina.
Nećete vidjeti pretučenu osobu.
Krivo ga je shvatila.
„Trebala je trpjeti bol. Platio sam za vezivanje.“
Što se tiče žena koje su ga identificirale,
rekao je da lažu.
Kurve će policiji reći ono što policija želi čuti.
Nijedna se neće sjetiti osobe otprije dvije godine,
ali reći će: „To je on”
jer policija želi da to kažu.
Obrana mu je bila da je u vrijeme zločina
bio na poslu
i da ima raspored.
Išao sam na posao svaki dan.
Radio sam i 200 dana zaredom.
Radio sam prekovremeno.
Ali neki njegovi suradnici iz tvrtke
htjeli su svjedočiti.
Drugi dečki iz ureda bojali su se svjedočiti protiv Richieja
jer su bili u strahu
da bi mogao nauditi njima ili njihovoj obitelji.
Ja sam htio da bude kažnjen
i zato se nisam bojao svjedočiti.
Alibi za mnoga ubojstva bio mu je: „Radio sam.
Radio sam.”
Rekao sam tužiteljima:
„Mogu vam reći zašto nije bio ondje.“
Varao je sa satom.
Rekao sam im kako.
Richard i ja znali smo promijeniti unutarnji sat na računalu.
Kad počneš raditi,
pomakneš sat deset sati unaprijed.
Kad se raspored bude ispisao,
pisat će to vrijeme.
Deset minuta bilo je deset sati.
Nisam imao pojma što radi kad vara sa satom.
Zadnje bih posumnjao na ubojstvo.
Silno sam htio da ga zatvore.
Fućkalo mi se za mene.
U tom je trenutku tužiteljstvo imalo mnogo dokaza protiv njega.
Porota se vratila i proglasila ga krivim za nekoliko optužbi.
Mislim da su se ljudi bojali da ga puste.
Tip je bio prijetnja i moralo ga se maknuti s ulice.
Mislim da je porota bila uvjerena u to.
Kad je porota donijela presudu, Cottingham nije zavapio.
Uopće nije pokazivao emocije.
Njegova majka bome jest. I sestra.
Bila je uzrujana, kao da sam ja kriv.
Nakon tog suđenja…
28. RUJNA 1982.
…optužen je za ubojstvo svoje bivše susjede u Little Ferryju
Maryann Carr koja nije oteta iz New Yorka.
Naravno, i za to je proglašen krivim.
Richarda Cottinghama čeka novo suđenje u New Yorku.
Taj slučaj uključuje tri ubijene prostitutke.
31. SVIBNJA 1984.
TREĆE SUĐENJE
Tijekom suđenja u New Yorku…
NEPOZNATA ŽENA
…svodnik moje majke James Thomas
u hodniku je čekao novo
zasjedanje suda.
Cottingham je valjda tada isto bio u hodniku.
Ušli su u fizički sukob.
James je mlatio Cottinghama,
udarao ga i govorio: „Dajte mi da ga još jednom udarim.”
MUŠKARAC KRIV ZA UBOJSTVA
Richard je osuđen na gotovo 200 godina
u zatvoru Trenton.
Godine 1984. otišao sam u Trenton
da ga zamolim da identificira nepoznatu ženu
ubijenu u Travel Innu.
Obiteljima je zaključenje vrlo važno. Samo to im ostaje.
Kad sam bio ondje, bio je jako bahat
i imao je smiješak na licu kao da se poigrava mnome.
Ukratko, ništa nije odao.
Cottingham je 30 godina čamio u zatvoru.
Bez pisma, riječi, ijednog komentara…
do 2009.
Bok.
Dobar dan.
Ja sam Nadia Fezzani, novinarka.
Intervjuiram serijske ubojice da otkrijem njihovu dublju stranu,
psihološki aspekt.
Richard Cottingham nikad nije priznao.
Kad sam ga pitala zašto je ubio toliko žena,
iznenadilo me što mi je rekao.
Meni je to bila igra. Bilo je…
uglavnom psihološki.
Gotovo sam svaku ženu uspio nagovoriti da čini ono što želim.
Psihološki.
Ili prijetnjom ili naznakom prijetnje…
da ću ih ozlijediti,
ili katkad ubiti.
Gotovo je božanski.
Imaš potpunu kontrolu nad nečijom sudbinom.
Cottingham tvrdi
da je jedan od razloga zašto je ubijao bio jer je mislio
da će ga neke žene prijaviti policiji.
U 99 % slučajeva ubijao sam kako bih se zaštitio.
Slučaj Maryann Carr.
Htjela je otići, a ja joj nisam dopustio da ode.
Onda je rekla kobnu rečenicu:
„Ujutro ću reći policiji.“
Samo ta rečenica. Da je nije izgovorila, bila bi živa.
Ali kad je to rekla, znao sam da mora umrijeti.
Prije mog intervjua
Richard Cottingham nije priznao dva ubojstva
koja je počinio u Travel Innu na Times Squareu.
Nadiji je otkrio
da je poznavao Deedu Goodarzi
i da joj je odsjekao glavu i obje ruke
jer su ga vidjeli s njom
i zabrinuo se da će ga povezati s njom.
Rekao je da je iz hotela izašao u 3.30
i da je hodao Times Squareom.
Nosio je glave u torbi.
Dvojica policajaca zaustavila su ga i pitala: „Kamo idete ovako kasno?”
Rekao je: „Idem nešto pojesti.“
Pustili su ga.
Nastavio je hodati.
Rastezao bih granice zakona.
Htio sam vidjeti s čime ću sve proći nekažnjeno.
Što se više izvlačiš, činit ćeš opasnija djela.
Cottingham je poslije tvrdio da ih je stavio u prtljažnik auta,
a zatim se vratio u hotelsku sobu
i zapalio torza.
Ono što se događalo uvijek će se događati.
To je bio moj zasebni život.
Kajete li se sada?
Naravno.
Da to moram ponoviti, vjerojatno se ništa ne bi dogodilo.
Nisam mislio da će me uhvatiti.
Razgovarali smo samo o onima za koje su me uhvatili.
Koliko ste ljudi ubili?
Kažu da ne postoji savršeno ubojstvo.
Počinio sam više od 80 savršenih ubojstava za koja nisu ni znali.
Cottingham je rekao da je ubio više ljudi nego za što je proglašen krivim.
Rekao je da je ubijao žene
svaki drugi tjedan 13 godina.
Ukupno, 85 do 100.
Stalno se odvijalo.
Iako se tvrdnje g. Cottinghama čine neobičnima,
to je posve moguće.
Bio sam ispod radara. Nitko nije znao.
Mislim da bi Richard Cottingham ubijao bilo gdje,
ali Times Square 70-ih nije pomogao
nekomu poput Richarda, seksualnom sadistu,
koji je šetao, gledao seksualne radnice, peep showove
i razne mračne, erotske, seksualne stvari.
Bilo je previše iskušenja.
Prilike su bile na svakom koraku.
Gotovo da je imao imunitet.
Svi to rade.
Svi iskorištavaju druge.
Svi su degradirani u industriji seksa na Times Squareu.
Pornografiju se ne gleda s prijekorom,
kao prije nekoliko godina.
Danas se to smatra sasvim normalnim.
Pornografija je normalna.
Neki suci, odvjetnici
i ljudi iz medija smatrali su da je Duboko grlo sjajno.
FEMINISTICA
Bilo je ponižavajuće, odvratno, bolesno, sadistički.
Zatvarajte!
PORNOGRAFIJA JE LAŽ
Tisuće bijesnih žena marširale su do Times Squarea,
srca pornografske industrije.
Kažu da promiče nasilje nad ženama.
Pornografija je postala meta feministica.
Krajem 70-ih Žene protiv pornografije
bio je skup reformi protiv porasta pornografije
na Times Squareu i u SAD-u.
U pornografiji se protivimo iskorištavanju i zlostavljanju žena.
Nasilni prizori sa ženama,
prizori s vezanim, premlaćenim, silovanim, mučenim i ubijenim ženama
radi stimulacije, zabave ili zarade.
Pokret Žene protiv pornografije
pridružio se onima koji su htjeli očistiti Times Square i 42. ulicu.
Mislim da je Ured za provedbu zakona
i posao koji smo godinama radili
urodio plodom.
Ali zaustavljanju trgovine seksom na Times Squareu više je pomogao
AIDS.
Mjesecima vam govorimo o bolesti zvanoj AIDS,
sindrom stečene imunodeficijencije.
Oko pola svih slučajeva potječe iz New Yorka.
Za epidemiju AIDS-a saznali smo oko 1981. godine.
Sličilo je znanstveno-fantastičnom scenariju smrti.
Vladala je velika zabrinutost zbog industrije seksa
i seksualnih radnika na Times Squareu.
Seks uživo je prekinut.
Tog više nije bilo.
Bilo je preopasno.
Velikom većinom glasova članovi Vijeća za javno zdravstvo
mjesnim su vlastima dali ovlasti da zatvore svaki lokal
otvoren za javnost koji dopušta „opasan seks”.
Gej kupališta, knjižare za odrasle i heteroseksualni seks-klubovi.
Petkom navečer u 23 sata
u Plato's Retreatu obično bude 50 heteroseksualnih parova,
ali večeras u 20.40,
samo 20 minuta prije otvaranja,
grad je zatvorio ovu seksualnu igraonicu.
Seks-lokali i seksualne radnice ostajali su bez posla,
a AIDS je tomu doprinosio.
GOLE DJEVOJKE
Grad je godinama obećao čistku Times Squarea
i Njujorčanima će malo skepse biti oprošteno.
Ali ako ste nedavno prošetali onuda,
možda ste vidjeli da je došlo do stvarnih promjena.
Broj peep showova, salona za masažu i pornotrgovina
u sedam je godina gotovo prepolovljen.
Smanjen je i broj zločina na Times Squareu.
Saznali smo da Kochova administracija razmatra plan
da centar pornografske četvrti Times Squarea pretvori u zabavni park.
Novi razvoj započeo je početkom 1980-ih.
Građeni su veliki tornjevi s uredima,
hoteli, prava kazališta.
Grad je cenzurirao velik dio četvrti.
Ali sačuvana su neka povijesna kazališta u 42. ulici.
Kazalište New Amsterdam, u kojem je 1903. bila premijera Ziegfeld Folliesa,
trebalo je biti srušeno.
Disney i New York dogovorili su se
da će ga za 30 ili 40 milijuna dolara preurediti u ono što je danas.
KRALJ LAVOVA
U New Amsterdamu je održana premijera Kralja lavova.
Prekrasno je.
Times Square je sad „diznificiran“,
tako da je u posljednjih 20-30 godina
doživio veliku evoluciju.
Kriminal je jako opao,
a turizam je eksplodirao.
Mislim da oko 85 % ljudi koji posjete New York dođu na Times Square.
Turisti ga obožavaju, ali četvrt je postala sterilna.
Times Square postao je kao i svaki drugi grad.
Veoma je generički.
Stari Times Square bio je izvanredan.
Nema mu premca.
Ali razumijem zašto je nestao.
Stari Times Square
nije bio dobar.
Mnogima je uništio život.
Trgovali su mnome na ulici 13 godina.
Jedno istraživanje tvrdi da je životni vijek
nekoga tko je to prošao sedam godina.
Nisam srela nikoga
tko je radio na ulicama New Yorka kad i ja
i da je još živ.
Nikad.
Cijelo vrijeme dok sam bila u New Yorku
nisam imala osobnu, OIB,
rodni list, ništa. Nikakve isprave.
Da sam umrla, nitko ne bi znao tko sam.
Bila bih „nepoznata žena“.
TORZO UBOJICA NEPOZNATA ŽENA
U 1970-ima i 1980-ima
pronađena su mnoga tijela seksualnih radnica
i navedena su kao NHI,
„Ne uključuje ljude”.
Drugim riječima, uživale su toliko malo poštovanja u društvu
da policija nije smatrala vrijednim istraživati
zločin počinjen nad njima.
Policija ne bi tražila počinitelja.
Smatram to užasnim.
MUŠKARAC IZ NEW JERSEYJA OPTUŽEN DA JE TORZO UBOJICA
Strašno je
kad ubojica nekog ubije i misli da će se izvući.
Ako je Richard zaista ubio stotinjak žena i djece,
u grob bi otišao s tim neriješenim slučajevima.
To mi je nepojmljivo.
Htjela sam saznati više.
Znala sam da to mogu samo od Richarda.
Tako je započeo moj odnos s njim.
Nismo prijatelji.
Stvarno je poremećen.
Kako sam ga sve češće posjećivala,
otkrivao je pojedinosti
o traumatičnim iskustvima s mladim djevojkama.
Smrti za koje je odgovoran.
To se razvilo u suradnju s policijom
kako bi se riješili neki neriješeni slučajevi.
Istražitelji su s više nadležnosti počeli
istraživati druge slučajeve za koje je ovaj tip možda odgovoran.
Cottingham je 2010. priznao ubojstvo Nancy Vogel.
U listopadu 1967.
Nancy Vogel, mlada majka,
otišla je igrati bingo
i nestala u predgrađu New Jerseyja.
Tri dana poslije pronađena je mrtva i gola u svom autu.
Zadavljena je i seksualno napadnuta.
Odjeća joj je bila lijepo složena.
Priznao je krivnju
i dobio još jednu doživotnu kaznu.
G. Cottingham, počinili ste zločine za koje danas priznajete krivnju?
Da.
Cottingham je priznao i druga ubojstva.
14. SRPNJA 1969.
Pet ubojstava u okrugu Bergen
koja su bila neriješena od 1968. godine,
1969…
7. TRAVNJA 1969.
…i 1974.
9. KOLOVOZA 1974.
Učenice u tinejdžerskim godinama.
9 . KOLOVOZA 1974.
Čini se da je počeo s mladim ženama i djevojkama
u predgrađu, nedaleko od njega.
Tako je počeo.
Maryann Carr,
Nancy Vogel
i učenice
nisu se podudarale s njegovim prvotnim profilom
jer nisu bile seksualne radnice.
Većina serijskih ubojica obično
prva ubojstva počini blizu svog doma.
Ali kad vide opseg istrage
i shvate da bi ih mogli uhititi,
udalje se.
On je prešao na prostitutke na Times Squareu.
Serijski ubojice često napadaju
ljude koje društvo obezvrijedi.
Društvo, jasno, obezvrjeđuje seksualne radnice.
Times Square pomagao je i poticao Cottinghama
dajući mu izbor žrtava.
Problem koji seksualni radnici smatraju najproblematičnijim
jest nezakonitost njihova zanata.
Zato seksualni radnici pozivaju na dekriminalizaciju
kao prvi korak ka stvaranju propisa
pod vlastitim uvjetima, samostalno,
u uvjetima koji pružaju sigurnost.
Time će se polako
smanjiti stigma seksualnih radnika.
Najvažniji zaključak ovo slučaja
jest da je ubijeno i do sto ljudi,
a mi za njih ne znamo.
JEDNA OD DVIJU ŽENA JE IZ TRENTONA
Sve žene koje je Richard ubio
napustile su ovaj svijet na užasan način.
Stalno me to opterećuje.
To je taman oblak.
Zato održavam vezu s Richardom
jer želim imena
neidentificiranih žrtava kojima je oduzeo život.
To su neostvareni životi.
Moramo ih pamtiti
jer zaslužuju pravdu.
AKO SMATRATE DA JE VAMA DRAGA OSOBA JEDNA OD ŽRTAVA RICHARDA COTTINGHAMA,
JAVITE SE NJUJORŠKOJ POLICIJI NA NAVEDENOJ POVEZNICI
Prijevod titlova: Tomislav Šimunić